**Copilăria trece între două jocuri copilăreşti...**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântă cineva de zor, la fântână...

E glasul ei, îl cunosc dintre o mie.

Şi toate gândurile ei sunt o inimă mare

În care eu locuiesc cu tot cu poveştile spuse de ea.

Mă joc cu alţi copii la poalele unui stejar

care zgârie norii cu fruntea sa –

E tata.

Copilăria trece între două jocuri copilăreşti.

Ei sunt tineri printre jocurile copilăriei mele,

Şi vor fi fără sfârşit, lăcrimând apă vie

Deasupra mea.

Ceasurile îşi lăsară clipele la păstrare în ceruri.

În noaptea asta,

Luna se învârte în jurul pruncului luceafăr.